b'\n_START_ARTICLE_\nPrakthalvspinner\n_START_SECTION_\nUtseende\n_START_PARAGRAPH_\nEn middelsstor (vingespenn 37 \xe2\x80\x93 42 mm), ganske kraftig spinner som av utseende minner om et nattfly (Noctuidae). Vingem\xc3\xb8nsteret gj\xc3\xb8r denne arten umiskjennelig. Kroppen er kort og tykk, brun, antennene tr\xc3\xa5dformede. Forvingen er trekantet med markert forhj\xc3\xb8rne. Grunnfargen er gulaktig gr\xc3\xa5. Fremkanten, er tverrstripe langs ytterkanten og en skr\xc3\xa5stripe midt i vingen er hvite, disse danner til sammen en trekant. Omr\xc3\xa5det innenfor trekanten er r\xc3\xb8dlig brunt med en intrikat m\xc3\xb8nster av linjer og flekker. Larven er r\xc3\xb8dbrun med to eller fire kremhvite flekker.\n_START_SECTION_\nLevevis\n_START_PARAGRAPH_\nDenne arten forekommer i l\xc3\xb8vskog, hager og parker, der larvene lever p\xc3\xa5 bringeb\xc3\xa6r (Rubus idaeus) og bj\xc3\xb8rneb\xc3\xa6r (Rubi fruticosi). De voksne sommerfuglene flyr om natten i juni \xe2\x80\x93 august og kommer gjerne til lys eller til sukker\xc3\xa5te.\n_START_SECTION_\nUtbredelse\n_START_PARAGRAPH_\nArten finnes i Europa, og videre \xc3\xb8stover like til Korea og Japan. I Norge ble den f\xc3\xb8rst funnet ved Halden i 1991. De er senere funnet noen ganger vestover til Aust-Agder, og kan synes \xc3\xa5 v\xc3\xa6re i ferd med \xc3\xa5 etablere seg p\xc3\xa5 kysten av \xc3\x98stlandet.'